AlexejDobrolubov/national_council_slovak_2010 huggingface dataset:
49. schôdza NR SR - 14.deň - A. dopoludnia
Dátum: 2026-05-05
Poslanec: Šrobová, Veronika 
Druh vystúpenia: Vystúpenie s faktickou poznámkou

Ja naozaj nebudem namietať, že tento váš návrh zákona vychádza z nejakej vašej predstavy o tom, o dôstojných dôchodkoch pre ľudí na Slovensku. Ja chcem za Progresívne Slovensko povedať, že my sme so všetkým, čo k tomu patrí, naozaj za dôstojný dôchodok pre každého dôchodcu na Slovensku. Ja si ale myslím, že takáto výnimka absolútne nezabezpečí to, čo by mala, a v čase hlavne toho, keď máme Sociálnu poisťovňu, ktorá každý rok je 3 miliardy v strate. To sú 3 miliardy €. Vy chcete pridať ďalších 80 miliónov k tejto sekere, ktorá je každý rok v Sociálnej poisťovni. A poviem vám, prečo to nie je systémové riešenie, pretože neviem, či sa rozprávate v koalícii medzi sebou, ale teda minister Erik Tomáš prišiel s reformou sociálnej oblasti, kedy sa vlastne ľuďom, ktorí sú odkázaní na pomoc druhých, prisudzuje príspevok na odkázanosť. A možno by bolo fajn sa na to pozrieť, pretože si myslím, že pri 90-ročných ľuďoch na Slovensku je dosť veľká pravdepodobnosť, že im bude prisúdený nejaký typ, nejaká suma z tohto príspevku na odkázanosť, ktorá má práve pokrývať sociálnu starostlivosť týchto ľudí, napríklad v domovoch dôchodcov. Takže skúste sa správať aj vy rozpočtovo zodpovedne, ak to ešte pôjde tento rok a pol, a naozaj sa pozrieť na to, či už náhodou ľuďom, ktorí sú odkázaní na nejakú vyššiu sumu alebo platia vyššiu sumu v domove dôchodcov, sú na to odkázaní, im nebude prisúdený tento príspevok z ministerstva sociálnych vecí a či to potom nie je duplicita zbytočne na úkor iných ľudí na Slovensku. Ďakujem. Komu je, pán poslanec Farkašovský?
49. schôdza NR SR - 11.deň - B. popoludní
Dátum: 2026-04-29
Poslanec: Šrobová, Veronika 
Druh vystúpenia: Vystúpenie s faktickou poznámkou

Poznáme poznámky kolegu Vašečku. Ďakujem teda. Áno, veď snažím sa veľmi citlivo pristupovať k tomu, že teda 80 % jednorodičov sú ženy, ale teda neopomínať aj mužov, ktorí sú jednorodičia a samoživitelia u nás na Slovensku. A ďakujem teda, Lucia, aj za to vysvetlenie, že vlastne skutočne sa môže stať to, že čím sme zvýšili tú sumu, tak tým viac ľudí to prestane platiť. A jednoducho tým viac ľudí nám spadne do trestnoprávnej nejakej roviny. A to nevieme riešiť na Slovensku. Stále to je na tých pleciach toho jednorodiča, tej matky. Popri tom všetkom, čo som vymenovala, jednoducho ešte aj toto je na jej pleciach. A to nejde o jej peniaze, ale teda o peniaze, ktoré by pomohli s výchovou a starostlivosťou o tie deti. Takže ja si myslím, že ak máte teda naozaj záujem zlepšiť situáciu detí a rodín na Slovensku, tak sa pozrite na to komplexnejšie. A takisto aj s tou definíciou jednorodičovskej domácnosti. Proste život nie je čierny a biely. Áno, vy ste si tu zadefinovali mužov a ženy do ústavy, ale život nie je čierny a biely. Máme tu množstvo rodín, státisíce, ktoré sú jednorodičovské, kde sa stará jeden rodič o tie deti. Alebo tu máme aj rodiny, kde sa starajú rodičia, ktorí sú rovnakého pohlavia. Ja to poviem, ako to je. Je to tak, lebo život nie je čierno-biely. Tak sa začnite pozerať na to, ako možno... možno Vlasto opäť nebude celý ďalší rok a pol trápiť, že čo tu my riešime. Ale my to budeme riešiť neustále. Lebo život a tá realita života je taká skutočne tam vonku, keď sa pôjdete pozrieť, o akej hovoríme my. Ďakujem. Ďakujem. Týmto sme vyčerpali zoznam všetkých písomne.
49. schôdza NR SR - 11.deň - A. dopoludnia
Dátum: 2026-04-29
Poslanec: Šrobová, Veronika 
Druh vystúpenia: Vystúpenie s faktickou poznámkou

Pekne za slovo. Ďakujem kolegyni Luščíkovej za zdôvodnenie, prečo. Je aj. Opäť raz aj tento návrh na zmenu zákona účelový, tak ako to bolo už viackrát v prípade tejto vládnej koalície za tieto dva a pol roka. Keďže 20 rokov vám voľby zo zahraničia nevadili a zrazu, keď viete, že nevyhráte voľby, tak to idete meniť. A ja by som chcela aj touto cestou ešte raz spropagovať zbierku pre malého Vilka, ktorému potrebujeme vyzbierať 3,9 milióna eur na jeho liečbu. A keďže tu historicky v tomto štáte platíme najvyššie zdravotné odvody a ešte aj najvyššie poplatky, ale 3,9 milióna eur pre choré dieťa sa nenájde. Čiže na mojom Instagrame alebo kdekoľvek, príďte za mnou, poradím vám s tým. Pri späte. Máme všetci rovnaké platy, čiže viem, koľko zarábate. Vy ste, máte nejaké voľné peniažky na to, aby ste prispeli na toto dieťa. Ďakujem veľmi pekne.
49. schôdza NR SR - 11.deň - A. dopoludnia
Dátum: 2026-04-29
Poslanec: Šrobová, Veronika 
Druh vystúpenia: Vystúpenie s faktickou poznámkou

A ďakujem kolegovi Grendelovi za jeho vystúpenie. Máte úplnú pravdu, že to, čo tu teraz riešime, absolútne netrápi nikoho. Dvadsať rokov nikoho netrápili voľby zo zahraničia. Až keď Smer vidí, že už to nevyhrá. Tak to ide. Veľmi narýchlo riešiť. Ale tento týždeň sa Slovensko napríklad dozvedelo o tom, že agentúra nám znížila rating, čo znamená, že si požičiavame za drahšie peniaze. Ktoré nemáme a ktorých stále máme menej a menej. V kase. A dôvodom toho zníženia ratingu sú vysoké deficity, rastúce výdavky. A jednoducho nie sme spoľahliví. Spoľahlivým štátom. Pre banky. Napríklad svetové a toto vy tu vôbec neriešite. Vôbec vás to netrápi, neviem, po vás potopa asi alebo čo. Ďalej, Európska komisia nám navrhla zmraziť nejakú časť eurofondov, je to konkrétne 800 miliónov eur kvôli tomu, že tu máme problémy na PPA-čke. V skratke. A s tými vašimi haciendami jednoducho došli európske peniaze. 800 miliónov eur idete Slovákom vziať, lebo jednoducho. No. Ste takí hamižní. Ste takí. No a ja dnes ráno, ja som preto taká dneska trošku, lebo dnes ráno ma v aute dojal príbeh o tom, ako jeho otec prešiel za 17 dní z východu Slovenska na západ, aby poukázal na to, že jeho syn má nevyliečiteľnú chorobu, ale on našiel spôsob, ak mu vedia podať liek a musia vyzbierať 3,9 milióna eur, aby ich synovi Vilkovi tento liek podali. Ja chcem vyzvať kolegov z koalície. Ja aj na svoj Instagram zverejním link, môžete prispieť proste pár eur, že poďme na to, majú milión a pol vybraných. A ešte im teda treba dosť veľa peňazí na to, aby zachránili svoje dieťa. Prídem za vami, kľudne, pomôžem vám s tým. Pani poslankyňa Janeš.
49. schôdza NR SR - 10.deň - A. dopoludnia
Dátum: 2026-04-28
Poslanec: Šrobová, Veronika 
Druh vystúpenia: Vystúpenie s faktickou poznámkou

Remišová, presne tak, ako ste aj v úvode hneď povedali, že 20 rokov voľby zo zahraničia poštou nikomu nevadili. Niekoľkokrát tieto voľby vyhral SMER a zrazu je problém. A kto je podozrivý, že tu manipuluje voľby? Kto? Ste to práve vy. Presne cez vám spriaznené novinové plátky, ktoré zázračne pred voľbami posielajú zadarmo ľuďom do schránok noviny, propagandu vašu. Ste to vy. Vy jedine, čo obhajujete tento návrh, tak to viete klamstvami, vyhrážkami nám, čo sme si tu vypočuli včera ja a moji kolegovia, tak to je nehorázne. Neviete to absolútne odborne obhájiť, tento návrh zákona. A vy ani nemáte, čo ponúknuť už týmto občanom a presne ako to povedala aj kolegyňa, nemáte im, čo ponúknuť. Vás už nezaujímajú. Vy ste ešte tieto 2,5 roka ošklbali tých najchudobnejších ľudí o posledné peniaze a vy si tu sedíte a ešte okydávate občanov, ktorí sa rozhodnú vyjadriť svoj občiansky postoj. Ľudia, ktorí si normálne zarábajú prácou sami, nie tým, že 20 rokov, niektorí z vás tu 20 rokov drú lavice, a nepočula som, včera tu kolegyne hovorili, že tu niekto pomaly prvýkrát prehovoril. Nie, že za 20 rokov, ale teda za 2 a pol roka. Takže správne ste poznamenali, kolegyňa, že presne tí ľudia, ktorí tu zarábajú peniaze a sami pracujú, tak jednoducho tí najviac vadia tejto vláde. A my to počúvame, také argumenty vraj, že my nemáme, čo ponúknuť ľuďom, že my nemáme témy, že my iba „lebo Fico, lebo Fico“. Viete, čo vám poviem? Celá koalícia, keby nebolo Roberta Fica, tak tu nesedí nikto z vás.
49. schôdza NR SR - 9.deň - A. dopoludnia
Dátum: 2026-04-27
Poslanec: Šrobová, Veronika 
Druh vystúpenia: Vystúpenie s faktickou poznámkou

Kolegovi Dostálovi za jeho vystúpenie. Keďže sa nedalo na navrhovateľa reagovať, tak je to osviežujúce, že sa dá reagovať a teda navrhovatelia tohto zákona nám chcú nahovoriť, že voľby, ktoré vyhral SMER, sú podľa teda strany SMER zmanipulované. No, z 20 rokov vám teda nevadili voľby poštou. Nebol tu dôvod na tieto zmeny, ale momentálne sa nejako náhle našiel dôvod na tieto zmeny. A iste viete o tom, že 80 % hlasov zo zahraničia ide pre strany terajšej opozície. A kolegovia, ak by 80 % hlasov zo zahraničia išlo pre strany vládnej koalície, tak takisto by ste menili tento zákon? Boli by sme tu dnes? Odpoveďte si sami pre seba. Nemyslím si to. Bojíte sa vlastných občanov a to bolo aj vidieť na tej úvodnej reči pána navrhovateľa. Je to smutné. Pán poslanec Jária Beck.
49. schôdza NR SR - 6.deň - B. popoludní
Dátum: 2026-04-22
Poslanec: Šrobová, Veronika 
Druh vystúpenia: Vystúpenie s faktickou poznámkou

Ďakujem veľmi pekne. Kolega Hargaš, ty si spomínal tzv. klikačov, ktorí doteraz využívali kataster portál na to, že si systematicky klikali na nehnuteľnosti, na pozemky alebo na nejaké vlastníctva a tým vlastne hľadali nejaké možno osoby zraniteľné, nejakých seniorov a vy tvrdíte, že týmto návrhom zákona chcete vlastne zabrániť týmto podvodom na senioroch alebo teda zabrániť tomu, aby ženy, ktoré sú tie, vieš, tak napríklad z nejakých násilných vzťahov a žijú nejako utajene, aby bola ich adresa verejná. Nuž táto zmena sa týka hlavne teda internetového portálu a internetových používateľov katastra portálu, ale vlastne osobne, keď prídete na úrad, na katastrálny, oni vám musia sprístupniť tento portál a, čo nám osobne povedali na stretnutí pracovníci katastrálneho úradu, že za 3 € si jednoducho viete prezerať tento kataster portál osobne u nich. Ste stotožnení, teda dávate tam občiansky preukaz, ale vy si viete pozerať tých vlastníkov takto kľudne aj celý deň. Tak to bolo povedané. Takže sa skutočne týmto nerieši nejaká ochrana. Človek, ktorý chce, jednoducho spôsob si na to nájde. A to, že my vám neveríme dobrý úmysel, tak to snáď už sa nemôžete ani čudovať, pretože za 2 a 1/2 roka, čo všetko ste tu predviedli, ako vy systematicky vlastne bojujete proti občianskemu sektoru, tretímu sektoru, proti našim voličom, proti zverejňovaniu akýchkoľvek informácií a ako ste tu nepodporili ani jeden návrh, ktorý by riešil napríklad skutočne problém, ktorý majú ženy s násilnými partnermi alebo, čo sa týka tejto oblasti, že vôbec, hej, bolo to tu už spomínané. Vôbec ste to nepodporili, tak zrazu po 2 a pol roku vám máme veriť dobrý úmysel, tak to si nemôžete myslieť ani vážne. Pán poslanec.
49. schôdza NR SR - 5.deň - B. popoludní
Dátum: 2026-04-21
Poslanec: Šrobová, Veronika 
Druh vystúpenia: Vystúpenie s faktickou poznámkou

44. Ďakujem veľmi pekne. Neviem, či ma budete počuť bez techniky. No a ja by som chcela reagovať na kolegu Dubovického, ktorý tiež hovoril o tom, že ono by to bolo celé aj vtipné, keby to nebolo také smutné, že zmeny ústavného zákona, to tu neobhajuje žiadny, aleže žiadny koaličný poslanec ani poslankyňa, zmenu ústavného zákona o voľbách neobhajuje žiadny koaličný poslanec ani poslankyňa. Návrh, ktorý podľa vás, podľa vašej dôvodovej správy, je superefektívny, ale podľa doložky vplyvov nemá na nič žiaden vplyv, tak to by bolo takisto vtipné, keby to nebolo tak mega smutné. Ďakujem.
49. schôdza NR SR - 5.deň - B. popoludní
Dátum: 2026-04-21
Poslanec: Šrobová, Veronika 
Druh vystúpenia: Vystúpenie s faktickou poznámkou

24. Ďakujem veľmi pekne. Ďakujem ti, Janka, za tvoje vystúpenie v rozprave ako človeku, ktorý sa venuje tejto téme dlhodobo aj s kolegom Marekom Lackovičom. Vieš, o čom hovoríš. Je to počuť a správne si to pomenovala, že jednoducho správnemu politikovi chýba, ako sú, chýba odvaha. Týmto politikom chýba odvaha na to, aby robili nepopulárne, možno nepopulárne veci na prvý pohľad, ale to, čo potrebuje verejná správa, je naozaj skutočná reforma, pretože je to už neúnosné. Sme v situácii, keď je to už neúnosné, ako to je, a vám skutočne chýba odvaha. A keby ste mali dobré výsledky, vy tu vo vládnej koalícii alebo vaši starostovia, tak nech sa páči, tak robte si takéto úpravy. Ale zlé výsledky a predlžovanie volebného obdobia, to je, to je absolútne nonsens. A ja len vytiahnem z vašej doložky vplyvov. Sú to, teda poviem pre všetkých, doložka vplyvov, kde navrhovateľ zákona označuje, či tento návrh zákona má pozitívne, negatívne alebo žiadne vplyvy. Vplyv na rozpočet verejnej správy žiaden. Vplyv na podnikateľské prostredie žiaden. Sociálny vplyv žiaden. Vplyvy na životné prostredie žiadne. Vplyvy na informatizáciu spoločnosti žiadne. Vplyv na služby verejnej správy pre občana žiadne, vplyv na manželstvo, rodičovstvo, rodinu a deti žiadne. Tak ja sa chcem pána navrhovateľa spýtať, ktorý aj sedí za navrhovateľským pultíkom, na čo je tento návrh zákona dobrý, keď to nemá žiadne vplyvy na nič, či pozitívne alebo negatívne. Už len to ste mohli zaznačiť, že keď sa budú volebné hárky tlačiť nie každé štyri roky, ale každých päť rokov, tak by to mohlo mať pozitívny vplyv na životné prostredie. Ani to nie.
49. schôdza NR SR - 5.deň - A. dopoludnia
Dátum: 2026-04-21
Poslanec: Škopová, Anežka 
Druh vystúpenia: Vystúpenie s faktickou poznámkou

89. Ďakujem za slovo. Tebe, Mišo, ďakujem za tvoj prejav, v ktorom si hovoril, že zákony, ktoré predkladáme, sú o zodpovednosti voči občanom a najmä voči rodinám s deťmi. Táto vláda? Čo ju charakterizuje? Kšefty, kšefty, kšefty. Túto vládu nezaujíma nič iné, len vlastné kšefty a moc. Celé volebné obdobie sme tu svedkami toho, ako sa tu nadradzuje záujem úzkej skupiny ľudí nad záujmom občanov. A toto je ich vizitka. Ľuďom nasľubovali sociálny štát, no v skutočnosti priniesli len zdieranie a zvyšovanie daní. A oni sa ešte sťažujú, že im je málo. Veď si zoberte takého prezidenta Pellegriniho. Človeka, ktorý má limuzínu, býva v paláci, ochranka mu otvára dvere a štát mu platí aj posledný obed. A on má tú drzosť sa sťažovať, že má plat len 10-tisíc eur mesačne. Choďte to povedať matke samoživiteľke, ktorá po vašom zdražovaní obracia v ruke každý cent, aby deťom kúpila mlieko a rožky. Choďte to povedať otcovi, ktorý drie na tri zmeny, aby domov priniesol aspoň zlomok toho, čo vy nazývate malým platom. Im to povedzte do očí. Toto je ten váš sociálny štát v praxi? Že ľuďom v mene konsolidácie beriete z tanierov, zvyšujete im dane, zdražujete im potraviny, ale sami pre seba máte stále málo. Vy ste sa v tých palácoch úplne pomiatli. Stratili ste akýkoľvek ko... (Prerušenie vystúpenia časomerom.)
52. schôdza NR SR - 11.deň - B. popoludní
Dátum: 2026-06-10
Poslanec: Štefunko, Ivan 
Druh vystúpenia: Vystúpenie s faktickou poznámkou

Tak si to zrátajme. Ďakujem veľmi pekne, Veronika, že si mi pomohla pre dnešok nájsť druhý príklad, ako toto nie je sociálna demokracia. Sociálna demokracia má pomáhať slabším. Buď tým, ktorí sú slabší na začiatku svojho života, teda študenti, ktorí majú byť mobilní, ale vlastne nemajú dostatok peňazí na to, aby cestovali, tak by ste im mali pomôcť, aby nemuseli cestovať, aby volili zo zahraničia. Potom by ste mali pomáhať tým, ktorí nie svojou vinou prišli k nejakému úrazu alebo sa tak narodili. Nie, vy urobíte všetko preto, aby tí ľudia nemohli voliť. To znamená, že vy ste typická nesociálna demokracia, ktorá proste robí všetko preto, aby odmietla pomoc slabším a pomáhala silným. To znamená, že vy ste takí ako keby, že výnimka, ktorá potvrdzuje pravidlo vo svete. A ja nechápem, ako vôbec ešte môžete mať to SD za tými svojimi menami. Alebo urobme si takú stávku. Povedzte mi, že čo ste také sociálno-demokratické presadili za posledný rok alebo za posledný mesiac. Povedzte. Akože kozmetičky a botox alebo čo toto bolo? Ja vlastne ani si nepamätám, že čo ste vlastne... Jaj, sobáše. To je strašne sociálno-demokratické. Za čo ste ešte také hlasovali? Proste, kolegyne a kolegovia, podľa mňa to, akože vyberáte si priority, ktoré v skutočnosti proste nikoho nezaujímajú, a to, čo ľudí zaujíma, ktoré sa týka státisícov ľudí, tak to nerobíte. Ďakujem veľmi pekne.
52. schôdza NR SR - 11.deň - B. popoludní
Dátum: 2026-06-10
Poslanec: Štefunko, Ivan 
Druh vystúpenia: Vystúpenie s faktickou poznámkou

Ďakujem veľmi pekne, pán podpredseda. Lucia, ty si mala jeden veľmi dobrý bod, ktorý sa týkal hlavne študentov v zahraničí. Samozrejme, máme veľkú emigráciu aj pracovníkov, ktorí odchádzali a odchádzajú za lepšími pracovnými príležitosťami, ale predpokladajme, že tí ľudia už si zarábajú a povedzme, že budú si vedieť zaplatiť cestu domov, ak sú dostatočne uvedomelí. Napriek tomu, že do zahraničia ich na fušky v úvodzovkách vyhnala ekonomická politika SMER-u, za posledných 25 rokov ste tu vládli 15. A teraz im chcete aj zabrániť to, aby išli voliť. Ale tí študenti, to je taký problém, že v zásade študenti a študentky odchádzajú študovať do zahraničia, lebo majú pocit, že tam dosiahnu lepšie vzdelanie. A my ich chceme odstrihnúť od práva zúčastňovať sa na občianskom konaní, lebo vlastne museli odísť kvôli nekvalite nášho vysokého školstva alebo podfinancovaniu nášho vysokého školstva. Je to naozaj ako keby taký nevďak. Zároveň my vieme, prečo to robíte. Vy to nerobíte preto, že máte obavy z toho, že to nie je ako osobné alebo že by bola možná narušená tajnosť. Vy to robíte preto, lebo vy ste si zrátali, že ľudia, ktorí sú v zahraničí, sú na vás nasratí a preto proste oni vás nebudú voliť. Tak ste sa rozhodli, že vy im proste ako keby neumožníte voliť. A to je proste taká podlosť, ktorá, proste, nechápem, ako to vy viete obhájiť sami pred sebou, keď sa pozriete do zrkadla. Ďakujem.
52. schôdza NR SR - 11.deň - A. dopoludnia
Dátum: 2026-06-10
Poslanec: Štefunko, Ivan 
Druh vystúpenia: Vystúpenie s faktickou poznámkou

Ďakujem veľmi pekne. Priznám sa, že nemyslím si, že to, že povedal kandidát, že je za to, aby bola liberalizovaná táto oblasť, ho diskvalifikuje. Ja si myslím, že to má byť oveľa širšia debata a nielen, že áno alebo nie, lebo sú krajiny, kde je liberalizované, kde sú liberalizované ceny energií, kde vládnu sociálni demokrati a majú oveľa nižšie ceny energií ako na Slovensku aj pre domácnosti. Takže to nie je, že liberalizované alebo neliberalizované, ale znamená to, že sú spôsoby aj ako aj pri liberalizácii dosiahnuť nižšie ceny energií. Ale člen regulačnej rady nemá vplyv na to, či sa budú liberalizovať alebo nebudú liberalizovať. Člen regulačnej rady sa má pozerať, či regulátor dobre funguje. Ako aj pri liberalizácii dosiahnuť nižšie ceny energií. Ale člen regulačnej rady nemá vplyv na to, že či sa budú liberalizovať alebo nebudú liberalizovať. Člen regulačnej rady sa má pozerať, že či regulátor dobre funguje. A nie, že či, že či presadzuje nejakú energetickú politiku alebo nie. Dnes vidíme, že ÚRSO momentálne presadzuje energetickú politiku, ktorá zakazuje alebo obmedzuje vstup novým hráčom na trh. Tým pádom zdražuje elektrickú energiu, bojuje proti baterkám, bojuje proti iným zdrojom energie. Je. To znamená, že my by sme si ho mali vysporiadať s vedením a s nastavením ÚRSO a nie s regulačnou radou, pán Šimko a verím, že, že tomu rozumiete. Takže ďakujem veľmi pekne za pozvanie.
52. schôdza NR SR - 11.deň - A. dopoludnia
Dátum: 2026-06-10
Poslanec: Štefunko, Ivan 
Druh vystúpenia: Vystúpenie v rozprave

Vážení páni, ja som veľmi rád, že konečne prišiel tento bod do programu tejto Národnej rady. Kvôli tomu, že v zásade ideme rozhodovať o tom, kto bude regulovať alebo kto bude dohliadať na reguláciu slovenskej energetiky. Priemysel, občania, Európska únia, všetci nám hovoria, že máme drahé energie a tým pádom to brzdí rozvoj Slovenska. Je veľmi veľa teórií, prečo tie energie máme drahé, ale relatívne málo ľudí funguje s dátami alebo so skúsenosťami, ako to postrážiť. Ja som navrhol človeka, ktorého poznám len odborne. Nemám s ním žiadny pracovný alebo iný vzťah. Poznám človeka, ktorý sa veľmi dobre orientuje v energetike, ktorý veľmi dobre vie, akým spôsobom sa dajú energie zlacňovať, respektíve aké trhové mechanizmy alebo nietrhové mechanizmy vedia energetike pomôcť. Preto som sa rozhodol tu vystúpiť, aby som obhájil kandidáta, ktorého som navrhol, ktorého by podporilo podľa mojich informácií veľmi veľa poslancov opozície, ale, žiaľ, počul som, keď som sa snažil zháňať hlasy koalície, tak mi povedali, že to sú koaličné dohody a že teda musia rešpektovať návrhy pána, ako sa volá ten druhý? Lebo tu pána Lučanského. Pán Lučanský tu nie je, neprišiel obhájiť svojich dvoch kandidátov. Nevidel som ešte v živote na hospodárskom výbore rozprávať o energetike. Nevidel som ho na energetických fórach. Nevidel som ho na akciách so starostami, kde v zásade sa sťažovali na ceny energií a tak ďalej. Veľmi by som vás poprosil, vážení poslanci, hlavne z vládnej koalície, posúďte, koho budete v tejto voľbe podporovať. Niekoho, koho navrhuje človek, ktorý sa venuje energetike aj tu v parlamente, aj v minulosti a ktorému naozaj aj s ľavicovým srdcom záleží na tom, aby energie pre domácnosti boli lacnejšie, aby malí a strední podnikatelia mali prístup k dostupnej a lacnej energii. Hej. Alebo budete podporovať človeka alebo dvoch ľudí, ktorí budú v regulačnej rade za odmenu a možno počúvať názory alebo záujmy lobistov. Ja som to spravil transparentne so všetkými dôsledkami, ktoré či už aj pre kandidáta alebo aj pre nás, pre mňa, z toho plynú. Ja som nevidel pána Lučanského obhajovať svoje dve nominácie. Veľmi by som vás poprosil, kolegovia aj z opozície, aby ste zvážili voľbu človeka, ktorý sa venuje energetike a návrhy človeka, ktorý sa tiež venuje energetike. Ďakujem veľmi pekne.
52. schôdza NR SR - 11.deň - A. dopoludnia
Dátum: 2026-06-10
Poslanec: Štefunko, Ivan 
Druh vystúpenia: Vystúpenie s faktickou poznámkou

Myslím si, že tu robíme zbytočné divadlo pre vládnu koalíciu, lebo sa bavíme po prvé o jednej osobe, ktorá tu nie je a nemôže sa vrátiť. Dokonca teraz pred chvíľou sa vyčítal osobe pani Renáte Bláhovej jej manžel, teda nie ona, ale jej manžel. To znamená, že teraz ideme smerovať, že si súdia podľa matky syna a tak ďalej a tak ďalej. Prosím vás, ako keby vráťme to do konštruktívnej debaty. Ja som prišiel na túto rozpravu sa dozvedieť, čo trápi slovenské zdravotníctvo a vy, kolegovia z opozície, ste sa poháňali kvôli jednej osobe, ktorá sa nemôže brániť, pripomínam. Navrhujem vám skončiť túto debatu. Ďakujem.
52. schôdza NR SR - 9.deň - A. dopoludnia
Dátum: 2026-06-05
Poslanec: Štefunko, Ivan 
Druh vystúpenia: Vystúpenie s faktickou poznámkou

Ďakujem veľmi pekne. Ja som si tiež všimol, že pán poslanec Jakab nerozprával ku obsahu, ale ku forme, ale tu musím obhájiť pána poslanca Jakaba, aj keď často z PSÚ to nerobíme voči hnutiu SLOVENSKO, lebo ich jeho komentáre k tomu, akým spôsobom tento zákon presadzujete, respektíve koľko času ste na to dali, proste je veľmi opodstatnený práve kvôli tomu, že my momentálne nemáme dostatok času a naše právnické úderky nemajú dostatok času, aby vám bod po bode vyvracali veci, ktoré proste ste tam napísali, alebo alebo kritizovali obsah zákona. A to je ten problém. Povedala Zuzana Števolová, že kvôli takej reforme treba urobiť jednu schôdzu a nielen jeden bod s obmedzeným časom. A toto treba vryť do kameňa. Reagovať na faktické